

|  |
| --- |
| Климатски промени и здравје – Екстремни климатски настани |

Нашето здравје зависи од средината во којашто живееме, па затоа, сосема е логично што климатските промени влијаат врз нашето здравје.

Сè почесто забележуваме екстремни временски појави, како поплави, жестоки бури и топлотни бранови.

Не само што просечните температури во Австралија се зголемија во текот на минатиот век, туку и топлотните бранови станаа подолги, пожешки и почести.

Ако климатските промени продолжат да се случуваат, ќе продолжи и овој тренд.

Подолгите и пожешките лета не само што ќе ја зголемат опасноста од пожари и суша, туку исто така, ќе му се закануваат и на нашето здравје.

Екстремната топлина поттикнува срцеви и белодробни заболувања, со што луѓето со хронични болести се изложуваат на понатамошна опасност.

Бактериите, како што е салмонелата, се развиваат во топлина, со што се зголемува опасноста од труење со храна и гастроинтестинални болести.

Исто така, повисоките температури може да доведат до штетно размножување на фитопланктонот во водните маси, што ѝ се заканува на безбедноста на нашата вода за пиење и ги изложува луѓето на токсини.

Многу е веројатно дека повеќе луѓе ќе пливаат во текот на жешките денови, па така, сето тоа е поврзано.

Климатските промени се итен проблем што влијае врз нашето здравје – дејствувајте денес за подобра утрешнина.

|  |
| --- |
| To receive this publication in an accessible format phone 1300 761 874 using the National Relay Service 13 36 77 if required, or email environmental.healthunit@health.vic.gov.auAuthorised and published by the Victorian Government, 1 Treasury Place, Melbourne.© State of Victoria, Department of Health, October 2021.Available from the [Climate change and health – Extreme weather events (video) page](https://www.betterhealth.vic.gov.au/health/Videos/Climate-change-and-health-extreme-weather-events) <https://www.betterhealth.vic.gov.au/health/Videos/Climate-change-and-health-extreme-weather-events> on the Better Health Channel website. |